**VÁLLALKOZÁSI SZERZŐDÉS**

(tervezet)

Amely létrejött egyrészről az

**Budapest Főváros X. kerület Kőbányai Önkormányzat**

Székhely: 1102 Budapest, Szent László tér 29.

Adószám: 15735739-2-42

Fizetési számlaszáma: OTP Bank Nyrt. 11784009-15510000

Képviseli: dr. Pap Sándor alpolgármester

mint Megrendelő (a továbbiakban: Megrendelő),

másrészről a

Székhely:

Cégjegyzékszám:

Adószám:

Fizetési számlaszáma:

Képviseli:

mint Vállalkozó (a továbbiakban: Vállalkozó) a továbbiakban együtt: Felek között, az alulírott helyen és napon az alábbi feltételekkel:

**ELŐZMÉNYEK**

A Megrendelő, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) Harmadik rész 115.§-a szerinti, nyílt közbeszerzési eljárást folytatott le***„A Kőbányai Polgármesteri Hivatal átalakítása (belső udvarban közbenső födém és üvegtető építése, előtér és recepció kialakítása, felvonó kiépítése) a kapcsolódó szakipari munkákkal*”** tárgyban. Az eljárás eredményesen lezárult és az eljárás nyertese ajánlattevőkénta Vállalkozólett.

# A szerződéstárgya

## A Megrendelő megrendeli, a Vállalkozó elvállalja a Budapest Főváros X. kerület Kőbányai Polgármesteri Hivatal átalakítását (belső udvarban közbenső födém és üvegtető építése, előtér és recepció kialakítása, felvonó kiépítése) a kapcsolódó szakipari munkákkal a jogerős építési engedéllyel ellátott kivitelezési tervdokumentáció alapján, a közbeszerzési eljárás iratanyagaiban rögzített és a Szerződésben foglalt feltételek szerint.

## A Szerződés tárgyát illető, összefoglalt elnevezés a Szerződésben: Létesítmény.

## A jogerős építési engedély a jelen Szerződés 1., a Vállalkozó által benyújtott tételes árazott költségvetés a 2., míg a kivitelezési tervdokumentáció a 3. mellékletét képezi. A közbeszerzési eljárás teljes iratanyaga- külön fizikai csatolás nélkül is - a Szerződés elválaszthatatlan része. Amennyiben az említett dokumentumok között ellentmondás áll fenn, úgy a Szerződésben foglaltak az irányadók. Ha egy adott kérdés tekintetében az ellentmondás a Szerződés rendelkezéseinek alkalmazásával nem küszöbölhető ki, elsődlegesen az ajánlattételi felhívás, a közbeszerzési dokumentumok, a közbeszerzési eljárásban feltett ajánlattevői kérdések és az arra adott ajánlatkérői válaszok, végül a vállalkozói ajánlat rendelkezései alkalmazandók.

## A Vállalkozó kijelenti, hogy a kivitelezési tervdokumentációt és a munkaterületet megismerte, azt a feladat meghatározásához szükséges mértékben és az elvárható gondossággal áttanulmányozta, ajánlatát annak alapján tette meg, a Szerződés műszaki tartalmát meghatározó dokumentumokat hiánytalanul átvette, azokat áttanulmányozta, a Szerződést mindezek ismeretében kötötte meg. A Vállalkozó továbbá kijelenti, hogy a műszaki tartalmat meghatározó dokumentumokban foglalt megrendelői utasítások, utalások, elvárások számára értelmezhetők, teljes körűnek minősülnek, az építési munkaterület jellemzőinek az ismeretében a vállalt építési tevékenység jogi és műszaki értelemben megvalósítható, a szerződéskötésnek részéről sem jogi, sem egyéb akadálya nincs, a teljesítéshez szükséges pénzügyi és szakmai feltételrendszerrel rendelkezik és nem áll fent olyan tény vagy körülmény, amely őt a szerződésszerű teljesítésben akadályozza.

## A Vállalkozó köteles teljesíteni a Szerződésben foglaltakat, ennek keretében minden olyan munkatevékenységet teljeskörűen ki kell fejtenie, amely a Létesítmény rendeltetésszerű, biztonságos – a kivitelezési tervdokumentáció tartalmának, az építési engedély feltételeinek, a hatósági előírásoknak és minden vonatkozó jogszabálynak megfelelő – megvalósításához szükséges.

## A Vállalkozó elfogadja és magára nézve kötelezőnek ismeri el, hogy a Szerződés teljesítése a Szerződésben foglalt határidőre, az MSZ 24803 szabványsorozat szerinti NORMÁL követelményszintnek, a vonatkozó jogszabályoknak, hatósági előírásoknak, technológiai utasításoknak megfelelő minőségben, a munka-, az egészség- és a vagyonvédelmi előírásokat kielégítő, rendeltetésszerű használatot biztosító hiba- és hiánymentes terjedelemben következik be.

1.5. A Megrendelő tájékoztatja a Vállalkozót, hogy a kivitelezéssel érintett épület a Szent László téri épületegyütteshez tartozik, így Budapest főváros helyi védettségű építészeti örökségének a része, továbbá, hogy a kivitelezés időtartama alatt az épületben a hivatali feladatellátás folyamatos.

1.6. A Megrendelő ezúton nyilatkozik, hogy a Szerződésben meghatározott építőipari kivitelezési tevékenység ellenértékének pénzügyi fedezetével rendelkezik.

1.7. A Vállalkozó rögzíti, hogy a mindenkor hatályban lévő jogszabályokban meghatározott képesítéssel/jogosultsággal rendelkezik, amelyek a vállalkozói kivitelezői tevékenység végzésére őt feljogosítják. A Vállalkozó kijelenti, hogy a Magyar Kereskedelmi és Iparkamara által vezetett névjegyzékbe bejelentkezett.A fennálló építőipari, kivitelezői nyilvántartási száma: …………………………

A Vállalkozó kijelenti, hogy rendelkezik a kamarai névjegyzékben szereplő 1fő a szakmagyakorlási jogosultságot szabályozó 266/2013. (VII.11.) Korm. rendelet szerinti MV-É -általános építmények felelős műszaki vezetővel, aki a nyertes ajánlat szerint:…………………, MV-É jogosultságának száma:…………………………, 1 fő MV-ÉV - elektromos felelős műszaki vezetővel, aki a nyertes ajánlat szerint:…………………, MV-É jogosultságának száma:…………………………, és 1 fő MV-ÉG - gépész felelős műszaki vezetővel, aki a nyertes ajánlat szerint:…………………, MV-É jogosultságának száma:………………………….

1.8. A teljesítés helye: 1102 Budapest, Szent László tér 29. (HRSZ: 39122, 39123)

1.9. A **vállalkozói díj összegenettó HUF**

1.10. A vállalkozói díj átalánydíj, amely tartalmaz – a Szerződés1.4. pontjában rögzített szerződésszerű teljesítéshez szükséges – minden költséget, így többek között, de nem teljeskörűen az alábbi költségeket:

1. a tervekben, műszaki leírásokban és árazatlan költségvetésekben szereplő anyagok és munkálatok díját,
2. a tervekben, műszaki leírásokban és árazatlan költségvetésekben szereplő azon anyagok és munkálatok díját, amelyek a Szerződés tárgyának rendeltetésszerű használatra alkalmas, a vonatkozó jogszabályoknak megfelelő megvalósításához szükségesek,
3. a munkaterület és környezetének, valamint a kivitelezéssel érintett közlekedő utak – kivitelezés megkezdése előtti állapotának – helyreállítási költségeit, amely a kivitelezés megkezdése vagy megvalósítása érdekében került ideiglenesen el/megbontásra, eltávolításra, átalakításra vagy annak használata során láthatóan elhasználódott vagy sérült,
4. minden szállítási-, deponálási-, anyagmozgatási költséget,
5. minden, jogszabályok alapján szükséges ellenőrzés és ahhoz kapcsolódó eljárás díját,
6. minden, a minőségellenőrzéshez és minőségbiztosításhoz szükséges eljárás és intézkedés díját,
7. a munkaterület őrzésének díját,
8. a vagyon- és felelősségbiztosítás díját,
9. a munkaterület, illetve a munkaterülethez haladó közlekedő útvonalak munka- és egészségvédelmi szempontból szükséges és tiszta állapotban történő biztosításához szükséges táblák, anyagok, eszközök, intézkedések és szolgáltatások díját,
10. a Megrendelő tevékenységének zavartalan fenntartásához szükséges elhatárolások, provizóriumok, anyagok, eszközök, intézkedések és szolgáltatások díját,
11. a szerződésszerű teljesítéshez és a Megrendelő tevékenységének zavartalan fenntartásához szükséges munkaszüneti napokon vagy normál munkaidőn túli munkavégzés költségét,
12. az esetlegestéliesítés költségét,
13. a környezet-megóvás (zöldterület, növények, emlékmű stb.) költségét,
14. az ideiglenes út, energia, víz- és csatorna- kiépítés és rákötések költségét, kivételt képez a közműfejlesztési hozzájárulások költsége,
15. a közterület-használat költségét,
16. a megvalósulási, átadási dokumentáció készítésének költségét,
17. a hatósági, szakhatósági és közmű engedélyekben foglalt kikötések, előírások végrehajtásának költségét,
18. a jogszabályok és hatósági előírások szerinti építési táblák elkészítésének és fenntartásának költségét az építkezés teljes időtartamára kiterjedően,
19. a kezelési és karbantartási utasítások készítésének költségét,
20. az összkockázati építés-szerelésbiztosítás és felelősségbiztosítás költségét,
21. az építés során keletkezett hulladékok hulladékkezelőhöz történő elszállításának és lerakodásának és kezelésének költségét.

Az a)-v) pont szerinti díjelemek a Vállalkozó megalapozott költség- és mértékbecslésén alapulnak. AFelek a díjmegállapodás alapján rögzítik, hogy a Vállalkozó viseli a díjelemek esetleges hibás kalkulációjának a kockázatát, a Megrendelő a jogszabályi díjelemek teljesüléséért szavatossággal nem tartozik.

## A Vállalkozó a Szerződésben meghatározott díjért mindazokat a szolgáltatásokat köteles nyújtani, amelyek a szerződésszerű teljesítéshez, a Létesítmény rendeltetésszerű használatának biztosításához szükségesek. Amennyiben a Vállakozó felvállalt munkaeredményt állítja elő, az ehhez szükséges tevékenység terjedelmétől, mennyiségi összetevőitől függetlenül az előre kikötött díj érvényesíthető. A Vállalkozónak a tervtől részben eltérő tartalommal való kivitelezés nem ad alapot a tételes elszámolásra. Az átalánydíjból levonni csak azon költségtételeket lehet, amelyek a teljes egészében elmaradt munkarésszel kapcsolatos díjtételeket tartalmazzák.

## Azonmunka/megoldás költsége is a vállalkozói díj részét képezi, amely a tervben szerepel, de a költségvetési kiírásban nincs rá utalás, illetve fordított esetben, ha költségvetési kiírásban szerepel, de a tervben nem. Az ilyen munka/megoldás teljesítése is szükséges a Szerződés teljesítéséhez.

# A Fizetési feltételek

## A Megrendelő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb a Vállalkozó teljesítésére vonatkozó (készrejelentés) írásbeli értesítés kézhezvételétől számított 15 (tizenöt) napon belül írásban köteles nyilatkozni.

## **A teljesítésigazolás**

## 2. 2.1. A teljesítésigazolás kiállítására Szász József osztályvezetőjogosult a műszaki ellenőr javaslata alapján az építőipari kivitelezési tevékenységről szóló 191/2009. (IX.15.) Kormányrendeletben (a továbbiakban: Épkiv.) előírt műszaki átadás-átvétel szerint. A Vállalkozói számla benyújtására és az ellenszolgáltatás kifizetésére csak az adott fizetési ütemre vonatkozó teljesítésigazolás kiállítását követően kerülhet sor, figyelembe véve a Kbt. 135. § (1) és (2) bekezdéseit. A Kbt. 135. § (2) bekezdése szerint, ha a Vállalkozó írásbeli értesítésére (készre jelentés) a Megrendelő a Szerződésben az átadás-átvételi eljárás megkezdésére meghatározott határidőt követő tizenöt napon belül nem kezdi meg az átadás-átvételi eljárást, vagy megkezdi, de a Szerződésben – a Polgári Törvénykönyvről szóló 2013. évi V. törvény (a továbbiakban: Ptk.) 6:247. § (2) bekezdésére figyelemmel – meghatározott határidőben nem fejezi be, a Vállalkozó kérésére a teljesítésigazolást köteles kiadni.

### 2.2.2. A vállalkozói díjjal kapcsolatban a számlázás az általános forgalmi adóról szóló 2007. évi CXXVII. törvény 142. § (1) bekezdés b) pontja alapján, a „fordított adózás” szabályai szerint történik, azaz az áfát a Megrendelő fizeti meg. A Vállalkozó számlája az áfát nem tartalmazza. A Vállakozó számláján a Megrendelő adószámát és a „fordított adózás" kifejezést feltünteti.

## **Fizetési ütemezés**

2.3.1. A Vállalkozó– az előlegszámlán túl – a részteljesítéseknek megfelelően kiállított –három részszámlát és – a teljes kivitelezés befejezése után – egy végszámlát jogosult benyújtani a Megrendelőnek az alábbiak szerint:

2.3.2. Az**1. részszámla** a tartalékkeret és az áfa nélkül számítottvállalkozói díj 25 %-ának megfelelő szerződéses érték teljesítését követően nyújtható be, mértéke a ténylegesen teljesített–a műszaki ellenőr által igazolt –műszaki tartalom tartalékkeret és az áfa nélkül számított vállalkozói díja, de a részszámla értéke nem haladhatja meg a tartalékkeret és az áfa nélkül számítottvállalkozói díj 27%-át.

2.3.3. A**2. részszámla**atartalékkeret és azáfa nélkül számított vállalkozói díj 50 %-ának megfelelő szerződéses érték teljesítését követően nyújtható be, mértéke a ténylegesen teljesített–műszaki ellenőr által igazolt –műszaki tartalom tartalékkeret és áfa nélkül számított vállalkozói díja, de a rész-számla értéke nem haladhatja meg a tartalékkeret és áfa nélkül számítottvállalkozói díj 50%-a és az 1. rész-számla százalékos értéke közötti különbség 2%ponttal növelt értékét, azaz így az 1. és 2. részszámla összege nem haladhatja meg a tartalékkeret és áfa nélkül számított vállalkozói díj 52%-át.

2.3.4. A**3. részszámla**atartalékkeret és az áfa nélkül számítottvállalkozói díj 75 %-ánakmegfelelő – a műszaki ellenőr által igazolt –műszaki tartalom teljesítését követően nyújtható be, mértéke atartalékkeret és az áfa nélkül számított vállalkozói díj 75%-a, mértéke az 1., 2. részszámla összértéke közötti különbség mértékével megegyező, azaz az 1., 2., 3. részszámlák összege így megegyezik a tartalékkeret és azáfa nélkül számítottvállalkozói díj 75%-ának megfelelő összeggel.

A részszámla összegét aMegrendelő által teljesítésigazolással elismert Szerződés szerinti teljesítés mértékének megfelelően kell meghatározni, úgy, hogy a részszámla szerintitartalékkeret és azáfa nélkül számított ellenszolgáltatás a Szerződés megvalósult értékét nem haladhatja meg.

2.3.5. A **végszámla**a teljes kivitelezés befejezése, szerződésszerű hiba és hiánymentes, eredményes műszaki átadás-átvétel, az Épkiv.-ben előírtak teljesítése után nyújtható be, mértéke a tartalékkeret és azáfa nélkül számított vállalkozói díj fennmaradó 25%-a, amellyel a teljes 100%-os vállalkozói díj kifizetésre kerül.

## **A részteljesítések igazolása**

### A részteljesítések értékemeghatározásának alapjául a Szerződés 2. mellékletét képező árazott költségvetés szolgál.

### A Vállalkozó az adott műszaki tartalom vállalkozói díjának elérésekor írásban készre jelenti az ütemet (1-3.), amelyet követően a műszaki ellenőr 5 munkanapon belül leellenőrzi annak teljesülését és ütemenként, az árazott költségvetés alapján tételes kimutatást és összegzést készít, amelyből egyértelműen ki kell derülnie, hogy az adott ütemben mely tételek, milyen mértékben és értékben teljesültek.

### Az adott részteljesítésben kizárólag olyan költségvetési tétel anyagköltsége és munkadíja számolható el, amely teljes mértékben teljesült, azaz a Létesítmény megvalósításának folyamatában beépítésre, elvégzésre került, vagy az adott tétel részbeni teljesítése esetén annak teljesült mennyisége (m, m2, m3, db stb.) egzakt módon meghatározható, vagy olyan – segédenergiával működő – berendezés anyagköltsége, amely a teljesítés helyszínére bizonylattal (szállító levél, fuvarlevél, átadás-átvételi jegyzőkönyv) igazoltan leszállításra került, de beépítésére és/vagy üzembehelyezésére későbbi ütemben kerül sor.

### Az ütem (1-3.) teljesítése esetén a műszaki ellenőr aláírásával elismeri és igazolja a részteljesítés megtörténtét, egyúttal az ütemre vonatkozó teljesítésigazolás kiállítását javasoljaa teljesítésigazolásra jogosult személynek.

## **Az előlegfizetés**

### A Megrendelő a Vállalkozó erre irányuló igénye esetén előleget fizet.Az előleg mértéke legfeljebba Szerződésben foglalt teljes ellenszolgáltatás 5%-ának megfelelő összeg lehet a Kbt. 135. § (7) bekezdése, valamint az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló (a továbbiakban: Épköz.) 322/2015. (X.30.) Korm.rendelet 30. §-a szerint.

### Az előleget a Megrendelő a Vállalkozó írásbeli kérésére legkésőbb az építési munkaterület átadását követő 15 (tizenöt) napon belül köteles kifizetni.

### Az előleggel történő elszámolásraaz 1. részszámla keretében kerül sor.

## **A fizetési folyamat, határidő**

### A Kbt. 135. § (3) bekezdése alapjána Megrendelő – amennyiben a Vállalkozó a teljesítéshez alvállalkozót vesz igénybe – a Ptk. 6:130. § (1)-(2) bekezdésétől eltérően az Épköz.32/A.§-ában foglalt szabályok szerint fizeti ki a szerződésben foglalt ellenértéket, banki átutalással, a számla kézhezvételétől számított 30 (harminc) napos fizetési határidővel.

### A 2.6.1. pont szerinti eljárásban az adózás rendjéről szóló 2003. éviXCII. törvény36/A. §-ának előírásai és a Kbt. 135.§ (5) bekezdése alkalmazandó.

### Amennyiben a Vállalkozó a teljesítéshez alvállalkozót nem vesz igénybe a kifizetést a Megrendelő a Ptk. 6:130. § (1)-(2) bekezdése szerint teljesíti, a teljesítést követően benyújtott szerződésszerű és a jogszabályoknak megfelelő számla alapján, a leigazolt szerződésszerű teljesítést követően.

### A Vállalkozó a Kbt. 136. § (1) bekezdése alapján vállalja, hogy

1. nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
2. a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti;

## a külföldi adóilletőségű Vállalkozó köteles a szerződéshez meghatalmazást csatolni, mely alapján az illetősége szerinti adóhatóságtól a magyar adóhatóság közvetlenül beszerezheti a Vállalkozóra vonatkozó adatokat az országok közötti jogsegély igénybevétele nélkül.

# A teljesítés ideje, határidők

## A Vállalkozó által vállalt, és nyertes ajánlatában szereplő kötbérköteles teljesítési véghatáridő a munkaterület átadásátólszámított **150 (százötven)naptári nap** azzal a kikötéssel, hogy a Megrendelő a munkaterületet a szerződéskötéstől számított 5 (öt) munkanapon belül köteles átadni, a Vállalkozó pedig átvenni. A Vállalkozó előteljesítésre jogosult.

## Akadály felmerülése esetén a teljesítési határidő automatikusan meghosszabbodik az akadály elhárulásáig/megszűnéséig.

## A szerződés új közbeszerzési eljárás lefolytatása nélkül módosítható, illetve módosulhat a Kbt. 141.§ (4) bekezdés a) pontjának megfelelően a következő esetekben:

1. vis maior,
2. a munkaterület – olyan okból, amelyért egyik fél sem felelős – munkavégzésre alkalmatlanná válása,
3. rendkívüli időjárási körülmények,
4. ha a kivitelezés megkezdése, illetve a folyamatos munkavégzés olyan akadályba ütközik, amelyért egyik fél sem felelős, és az akadály megszűnésekor a Szerződés teljesítése folytathatóvá válik.

## A Felek megállapodnak abban, hogy a 3.3. pont szerinti körülmények akkor minősülnek a Kbt. 141.§ (4) bekezdés a) pontja szerinti szerződésmódosításnak, amennyiben a Szerződés teljesítése 30 (harminc) naptári napon belül folytathatóvá válik, illetve a fenti körülmények időtartama a Szerződés időtartama alatt összesen nem haladja meg a 30 (harminc) naptári napot. Amennyiben a Szerződés teljesítése 30 (harminc) naptári napon belül nem válik folytathatóvá, illetve a fenti körülmények miatt 30 (harminc) napot meghaladóan szünetel, úgy bármelyik fél jogosult a szerződést azonnali hatállyal felmondani. A 3.3. pont szerinti szerződésmódosítási indokokat a műszaki ellenőrnek írásban jóvá kell hagynia.

## A Szerződés teljesítésének (sikeres műszaki átadás-átvétel) napjától beáll a Vállalkozó jótállási kötelezettsége, így a Szerződésjótállással kapcsolatos pontjai a teljesítést követően is érvényben maradnak a jótállási időszak végéig.

# A MŰSZAKI ELLENŐR

## A műszaki ellenőr a Megrendelő megbízásából és képviseletében a Vállalkozó szerződésszerű teljesítésének ellenőrzésére és az elektronikus építési naplóba bejegyzésre jogosult személy. A Megrendelő több műszaki ellenőrt is alkalmazhat.

## A Megrendelő képviseletében eljáró műszaki ellenőr neveaz építési naplóban kerül rögzítésre.

## A műszaki ellenőr a tevékenységéta hatályos jogszabályok szerint végzi, feladatkörébe tartozik, hogy ellenőrizze a kivitelezési tevékenység szakszerűségét, valamint, hogy a Vállalkozó betartja-e a Szerződésben foglaltakat,a jogszabályokat, szabványokat, előírásokat, továbbá a műszaki dokumentációban, valamint a hatósági engedélyekben meghatározott előírásokat.

## A műszaki ellenőr ellenőrzése során tapasztaltakat, intézkedéseit, utasításait, válaszait az építési naplóban rögzíti. A műszaki ellenőr ellenőrzi a Vállalkozó által készre jelentett rész vagy végteljesítés tartalmát és ellenértékét, megállapítja azok helytállóságát és javaslatot tesz a teljesítésigazolás kiállítására.

## Amennyiben a teljesítési ütem több szakágat is magában foglal, úgy az adott teljesítési ütem dokumentumait és a teljesítésigazolás kiállítására vonatkozó javaslatát minden érintett szakág műszaki ellenőrének az aláírásával el kell látnia.

## A műszaki ellenőr bármely időpontban és bármely munkát, valamint a beépítésre kerülő anyagot ellenőrizhet. A Vállalkozó köteles az ellenőrzés során a műszaki ellenőrrel együttműködni.

## A Vállalkozó nem mentesül a Szerződés hiba- és hiánymentes teljesítése, valamint a jótállási és szavatossági kötelezettségek alól, ha a Megrendelő képviseletében eljáró műszaki ellenőr az ellenőrzést elmulasztotta, vagy nem megfelelően végezte.

## A Felek megállapodnak, hogy az egyes munkarészek eltakarására csak a műszaki ellenőr írásos engedélyével kerülhet sor. A Vállalkozó a Megrendelőt az eltakarás tervezett időpontja előtt 3 (három) munkanappal köteles írásbanértesíteni.A Vállalkozó vita esetén köteles az eltakart munkarészt feltárni. A feltárás és helyreállítás költségeit az a Fél viseli, akinek a vitatott munkával kapcsolatos álláspontja téves volt, kivéve, ha a Vállalkozó a Megrendelőt az eltakarásról nem vagy nem megfelelően értesítette, utóbbi esetben a költségeket a Vállalkozó viseli.

# A TELJESÍTÉS

## A Vállalkozó teljesítésének kezdőnapja a munkaterület átvételének napja, a 3.1. pont szerinti teljesítési határidő ezen a napon kezdődik.

## **A munkaterület átadás-átvétele**

### A munkaterület átadás-átvételi eljárást – az Épkiv.-ben foglaltaknak megfelelően – a Megrendelő és a Vállalkozó együtt bonyolítja le, a szerződéskötést követő 5 (öt) munkanapon belül.

### A Szerződés megkötésére irányuló közbeszerzési eljárást lezáró döntés időpontját követően a Megrendelő az Országos Építésügyi Nyilvántartás (OÉNY) elektronikus építési napló alkalmazási felületén keresztül kezdeményezi az elektronikus építési főnapló készenlétbe helyezését.

### A készenlétbe helyezett elektronikus építési főnapló (e-főnapló) megnyitása a Vállalkozó által, a munkaterület átadás-átvétel időpontjának rögzítésével történik, amely időpont a kivitelezési tevékenység megkezdésének időpontja is.

### A Felek a munkaterület átadás-átvétel tényét külön jegyzőkönyvben is rögzítik.

### A munkaterület átadás-átvétel időpontjától a Vállalkozó felelős a munkaterület (és a Létesítmény) őrzéséért, valamint a kivitelezéssel érintett közlekedő útvonalakon kialakítandó forgalmi rend biztonságának kialakításáért és fenntartásáért.

## **A Szerződés teljesítése, a műszaki átadás-átvétel**

### A Szerződés teljesítése a Vállalkozó részéről azon időpontban következik be, amikor a Létesítmény rendeltetésszerű használatra alkalmas állapotban elkészül, a jogszabályi előírásoknak megfelel, a tűz-, munka-, vagyon és egészségvédelmi feltételek maradéktalanul teljesülnek.

### A Szerződés teljesítésének az ellenőrzésére és elismerésére a Ptk-ban, valamint az Épkiv.-benfoglaltaknak megfelelően kerül sor a Szerződésben részletezett feltételek szerint. A készrejelentés, a teljesítés ellenőrzése, a műszaki átadás-átvételi eljárás, a teljesítésigazolás folyamata az Épkiv.-ben rögzített – a Vállalkozó és a műszaki ellenőr – elektronikus naplóban történő bejegyzési, naplóvezetési, jegyzőkönyvezési kötelezettségének betartása mellett megy végbe.

### A Szerződés teljesítésének az ellenőrzésére műszaki átadás-átvételi eljárás keretében kerül sor, amely során a Szerződés, a kiviteli tervdokumentáció, a teljesítés során kiadott tervezői kiegészítések, módosítások, észrevételek, a vonatkozó jogszabályok és a jogerős építési engedély alapján a Megrendelő az érintett szakhatóságok és az építésügyi hatóság bevonásával ellenőrzi, hogy a Létesítmény maradéktalanul megvalósult-e, valamint a teljesítés megfelel-e a Szerződésben, a kiviteli tervdokumentációban, a teljesítés során kiadott tervezői kiegészítésekben, módosításokban, észrevételekben a vonatkozó jogszabályokban és a jogerős építési engedélyben rögzített követelményeknek és jellemzőknek.

### A műszaki átadás-átvételi eljárást a Megrendelő, a Vállalkozó írásbeli készrejelentése alapján kezdi meg a készrejelentésbenmeghatározott időpontot követő 15 napon belül, amennyiben a műszaki átadás-átvételi eljárás megkezdésének a feltételei fennállnak. A készrejelentésből egyértelműen ki kell derülnie, hogy a Vállalkozó mely nappal tekinti befejezettnek a kiviteli munkákat.

### A műszaki átadás-átvételi eljárás megkezdése feltételeinek fennálltát a műszaki ellenőr az előzetes bejárás eredményeként állapítja meg.

### A műszaki átadás-átvételi eljárás abban az esetben kezdhető meg, amennyiben a Létesítmény rendeltetésszerű használatát akadályozó munkálatok befejeződtek,és a tűz-, munka-, vagyon és egészségvédelmi feltételek és előírások maradéktalanul teljesülnek.

* + 1. A Vállalkozó tudomásul veszi, hogy a tűz-, munka-, vagyon és egészségvédelmi feltételeknek és előírásoknak való megfelelés hiánya a rendeltetésszerű használatot akadályozó hibának és hiányosságnak minősül.

### Amennyiben a műszaki ellenőr az előzetes bejárás során megállapítja, hogy a Létesítmény rendeltetésszerű használatát akadályozó munkálatok befejeződtek, és a szolgáltatás megfelel a törvényes és a szerződéses feltételeknek, írásban értesíti a Megrendelőt és a Vállalkozót, hogy a műszaki átadás-átvételi eljárás megkezdésének és lefolytatásának nincs akadálya.

### Amennyiben a műszaki ellenőr az előzetes bejárás során megállapítja, hogy a műszaki átadás-átvételi eljárás megkezdésére objektív – a Vállalkozóra visszavezethető– okok miatt nem kerülhet sor, hiánypótlási jegyzékben meghatározza az okokat, és rögzíti azokat a feltételeket, amelyek teljesülése szükséges a műszaki átadás-átvételi eljárás megkezdéséhez.

### Az 5.3.9. pontban meghatározott esetben a Vállalkozó nem mentesül a késedelmi kötbér fizetése alól.

### A műszaki átadás-átvételi eljárás megkezdésének az időpontjáróla Vállalkozó javaslata alapjána Felek – az Épkiv.-ben rögzített határidőre és arra tekintettel, hogy az eljárásban az építésfelügyeleti hatóság, szakhatóságok, a tervező és egyéb érdekeltek is közreműködnek – közösen állapodnak meg.

### Az 5.3.11. pont szerinti időpontról az építésfelügyeleti hatóságot, a szakhatóságot, a tervezőt és az egyéb érdekelteket a Megrendelő értesíti.

### A Megrendelő a Vállalkozó szerződésszerűteljesítése esetén – a műszaki átadás-átvételi eljárást legkésőbb a megkezdéstől számított 30 (harminc) napon belül befejezi.

### Amennyiben a Vállalkozó konstruktív együttműködése és szerződésszerű teljesítése ellenére a Megrendelő az átadás-átvételi eljárás megkezdésének időpontját követő 15 (tizenöt) napon belül nem kezdi meg az átadás-átvételi eljárást, vagy megkezdi, de 30 (harminc) napon belül nem fejezi be, a teljesítésigazolást köteles kiadni. A teljesítésigazolás kiadása nem mentesíti a Vállalkozót a Szerződés maradéktalan, hiba- és hiánymentes teljesítési kötelezettsége alól.

### A Vállalkozó felelőssége, hogy a mennyiségi és minőségi paraméterek megfeleljenek a jogszabályok rendelkezéseinek és a hatósági előírásoknak annakérdekében, hogy a Létesítmény a Megrendelő számára működőképes, rendeltetésszerű állapotban, határidőre rendelkezésre álljon. Amennyiben a próbaüzem, vagy a mérések eredményei nem felelnek meg az előírt értékeknek, a Vállalkozó soron kívül köteles intézkedni a saját költségére a szükséges javítások, pótlások, cserék elvégzésére. Az átadás-átvételi eljárás ebben az esetben a Megrendelő és a hatóság nyilatkozatától függően felfüggeszthető. Az átadás-átvételi eljárás felfüggesztésére a műszaki ellenőr jogosult az építési naplóba történő egyidejű bejegyzéssel.A felfüggesztés a műszaki átadás-átvételt akadályozó körülmény fennállásáig tart. Afelfüggesztés megszűnését követően az átadás-átvételieljárás folytatódik. Amennyiben a Vállalkozó a felfüggesztés miatt a kötbérköteles részhatáridők vagy véghatáridő vonatkozásában késedelembe esik, késedelmi kötbér fizetésére köteles.

### A Vállalkozó készrejelentése és a műszaki átadás-átvételi eljárás megkezdése nem eredményezi a Vállalkozó késedelmes teljesítés esetén alkalmazandó kötbér alóli automatikus mentesülését. Amennyiben a Vállalkozó úgy jelenti készre a Szerződés teljesítését, hogy a műszaki átadás-átvételi eljárás nem kezdhető meg a Vállalkozóra visszavezethető okok miatt vagy a műszaki átadás-átvételi eljárás során a Vállalkozó szerződésszerű teljesítésében olyan hiba vagy hiányosság kerül megállapításra, amely alapján nem állnak fenn a teljesítés feltételei és a műszaki átadás-átvételi eljárás nem lett volna megkezdhető, úgy ezen hiba(ák) vagy hiányosság(ok) megszüntetéséig a teljesítései határidő elmulasztása esetén a Vállalkozó késedelembe esik.

### Azon – a Vállalkozó kötelezettségébe tartozó – hibák és hiányosságok, amelyek a Létesítmény rendeltetésszerű használatát nem akadályozzák, nem ütköznek a vonatkozó jogszabályokba, továbbá nem tartoznak a Vállalkozó részéről biztosítandó tűz-, munka-, vagyon és egészségvédelmi feltételek körébe, külön jegyzékben kerülnek rögzítésre. Ezen hibákat, hiányosságokat a Vállalkozó a jótállási kötelezettségeinek keretében, az arra vonatkozó feltételek szerint szünteti meg, illetve pótolja, a Felek által meghatározott határidőig, de legkésőbb a Szerződés teljesítését követő 15 napon belül.

### Az átadás-átvételi eljárás során a Vállalkozó köteles a Megrendelő részére átadni 1 (egy) példány nyomtatott és 1 (egy) példány elektronikus (szkenneltPdf) formátumú átadási dokumentációt, elektronikus adathordozón (CD, DVD, pendrive), az Épkiv.-ben foglalt tartalommal.

### Az eljárásról jegyzőkönyvet kell felvenni, az Épkiv.-ben rögzítettek szerint.

### A műszaki átadás-átvételi eljárás csak a Megrendelő műszaki ellenőrének hiba- és hiány-mentességet igazoló nyilatkozata birtokában zárható le.

### Amennyiben a Megrendelő vagy műszaki ellenőre a teljesítést hibásnak minősíti, és ezt a Vállalkozó nem fogadja el, a Felek megállapodnak abban, hogy együttesen fordulnak azÉpítésügyi Minőségellenőrző Innovációs Kht-hoz (2000 Szentendre, Dózsa György út 26.) (a továbbiakban: ÉMI) a felmerült kérdés szakszerű eldöntése céljából. Amennyiben az ÉMI, mint szakértő megállapítja, hogy a teljesítés hibás volt, a szakértő eljárásával kapcsolatos költségek a Vállalkozót terhelik, ellenkező esetben a Megrendelőt.

### A harmadik sikertelen műszaki átadás-átvétel után a Megrendelő jogosult a munkát mással befejeztetni a Vállalkozó költségére. A Megrendelő ilyen esetben a már átvett munkálatokra tekintettel, jogfenntartó nyilatkozatot köteles a Vállalkozó számára kiadni. A Vállalkozó a sikertelen műszaki átadás-átvételi eljárások költségeit viselni köteles.

### A Vállalkozó Felelős műszaki vezetője az átadás-átvételi eljárást, illetve a Szerződés teljesítését követően is köteles a Megrendelő rendelkezésére állni és közreműködni a használatbavételi engedélyezési eljárásban.

# A TARTALÉKKERET, PÓTMUNKA

## A Megrendelő az áfa nélkül számított vállalkozói díj 10%-ának megfelelő mértékű tartalékkeretet biztosít.

## A Megrendelő pótmunkát az alábbi azon munkák esetében jogosult elrendelni, amelyek:

### elvégzésének szükségessége a Szerződés megkötésekor nem volt előre látható, a kivitelezési tervdokumentációban nem szerepelnek, azonban elvégzésük műszakilag elengedhetetlenül szükséges, az a Létesítmény rendeltetésszerű és biztonságos használatához elengedhetetlen;

### elvégzése a hatósági engedélyek, szakhatósági hozzájárulások kiadásához szükséges, különös tekintettel a használatbavételi engedélyezési eljárás során a hatóságok által előírt munkákra.

## Pótmunkának csak a Megrendelő által a Szerződés megkötése után írásban elrendelt munkák tekinthetők.

## **A Pótmunka díjának elszámolási módja**

### A pótmunka szükségességére vonatkozó Megrendelői döntés esetén, a Megrendelő szabályszerű ajánlatot köteles kérni a Vállalkozótól.A Vállalkozó az ajánlatkérés alapján ajánlattételre és ezzel kapcsolatos tételes költségvetés elkészítésére köteles, amelynek elfogadása esetén a Megrendelő pénzügyi kötelezettségvállalást tartalmazó eseti megrendeléseket ad ki.

### A pótmunkára vonatkozó árazott költségvetés(ek) elkészítésénél a Szerződés megkötésére irányuló közbeszerzési eljárásban benyújtott árazott költségvetési tételek anyagköltség és munkadíj egységárai, mint maximált árak alkalmazhatók.

### Azon tételek esetében, amelyek nem szerepelnek a benyújtott árazott költségvetésben, a Vállalkozó a következő árképzést alkalmazhatja:

## Az anyagköltség-egységár meghatározásának tekintetében az anyagok önköltsége számlával igazolandó, amelyre a norma szerinti káló, valamint szállítási- és anyagigazgatási díj számítható fel, amelynek értéke 10 %.

## A munkadíj egységár-meghatározása a Vállalkozó által – a nyertes ajánlatában – benyújtott árazott költségvetésben alkalmazott rezsióradíjakkal.

# A Vállalkozó jogai és kötelezettségei

## A Vállalkozó Szerződés szerinti teljesítési kötelezettsége – tekintettel a Szerződés átalánydíjas természetére – teljeskörű, így kiterjed mindazon feladatok külön díjazás és térítés nélkül történő elvégzésére is, amelyek a jelenSzerződésben és mellékleteiben külön nevesítve nincsenek, de a Szerződés maradéktalan teljesítéséhez szükségszerűen hozzátartoznak.

## **A felelősségbiztosítás**

### A Vállalkozónak legkésőbb a szerződéskötés időpontjáig, a Szerződés időtartamára, a Létesítményre mint a kockázatviselés helyére, a Megrendelőt is, mint kedvezményezettet feltüntető, legalább 100 000 000 Ft/év, azaz százmillió forint/év összegű összkockázati építésbiztosítással (szerelés biztosítási rész nélkül) kell rendelkeznie, amelynek biztosítási limit összege is legalább 50 000 000 Ft/káresemény, azaz ötvenmillió forint/káresemény és az általános (harmadik félnek okozott kár) felelősségbiztosítási része legalább 50 000 000 Ft/év, azaz ötvenmillió forint/év limitösszegű.

### A biztosítási kötvény másolatát a Vállalkozó köteles a szerződés aláírásakor a Megrendelő részére átadni, amely a Szerződés 5. mellékletét képezi.

### A Vállalkozó köteles a munkaterületek és környezetük, valamint a Szerződés tárgyát képező épületek – a korszerűsítéssel közvetlenül nem érintett – elemeinek, részeinek, tartozékainak kivitelezés megkezdése előtti állapotának helyreállítására, amely a kivitelezés megkezdése vagy megvalósítása érdekében került ideiglenesen el/megbontásra, eltávolításra, átalakításra.

### A Vállalkozó köteles a rávonatkozó jogszabályok szerinti ellenőrzéseket, kapcsolódó eljárásokat lehetővé tenni, lefolytatásuk érdekében eljárni.

### A Vállalkozó köteles a Szerződés teljesítését a Minőségirányítási rendszerének megfelelően folytatni és minden, a minőségellenőrzéshez szükséges eljárás lefolytatását lehetővé tenni.

### A Vállalkozó köteles a munkaterület őrzését biztosítani.

### A Vállalkozó köteles a munkaterület, illetve a munkaterülethez haladó közlekedő útvonalak munka- és egészségvédelmi szempontból megfelelő és tiszta állapotban történő biztosítására, az ahhoz szükséges táblák, anyagok, eszközök elhelyezésére, beépítésére, valamint az ezzel kapcsolatos intézkedések megtételére.

### A Vállalkozó köteles a Megrendelő tevékenységének zavartalan fenntartásához szükséges minden elhatárolás, provizórium elkészítésére és intézkedések megtételére.

### Vállalkozó köteles a szerződésszerű teljesítéshez szükséges – a részéről elvárható – téli munkavégzés feltételeinek biztosítására.

### A Vállalkozó köteles a környezet megóvására.

### A Vállalkozó köteles a megvalósulási, átadási dokumentáció elkészítésére.

### A Vállalkozó köteles a hatósági, szakhatósági, foglalt kikötések, előírások, a közműszolgáltatók által meghatározott feltételek végrehajtására.

### A Vállalkozó köteles a rendeletek és hatósági előírások szerinti építési táblák elkészítésére, kihelyezésére és fenntartására az építkezés teljes időtartamára kiterjedően.

### A Vállalkozó köteles elkészíteni a kezelési és karbantartási utasításokat.

### A Vállalkozó köteles az építés során keletkezett hulladékok hulladékkezelőhöz történő elszállítására és lerakodására a hulladék tárolásához rendelkezésre álló terület mértékétől függő gyakorisággal.

### A Vállalkozó köteles tartózkodni minden olyan magatartástól, amely a Megrendelő bármely tevékenységét, működését veszélyezteti. Ennekelmulasztásából származó mindennemű felelősség a Vállalkozót terheli.

### A Vállalkozó köteles a Szerződésben foglalt kötelezettségeiről oktatást tartani a dolgozóinak és az alvállalkozóinak,az oktatás tényét köteles dokumentálni, és szükség esetén azt igazolni.

### A Vállalkozó a teljesítés során köteles olyan magatartást tanúsítani, amellyel nem sérti vagy veszélyezteti a Megrendelő érdekeit és nem okoz kárt a Megrendelőnek vagy harmadik személynek.

### A Vállalkozó a Szerződés teljesítése során – a felelős műszaki vezető személyén túl – köteles a munkaterületen foglalkoztatottak létszámának irányításához megfelelő tapasztalattal és képzettséggel rendelkező építésvezetőt biztosítani, aki a napi teljes munkaidőben a helyszínen tartózkodik.

### A Vállalkozó köteles a saját maga által foglalkoztatott dolgozók munkavédelmi felügyeletére.

### A Vállalkozó köteles a munkaterületet a Szerződésben rögzített a Megrendelővel egyeztetett határidőben átvenni. Amennyiben a Vállalkozó a munkaterületet a Megrendelő felszólítására, az általa kitűzött póthatáridőn belül sem veszi át, a Megrendelő jogosult a jelen Szerződéstől elállni.

### A Vállalkozó köteles a közterület-foglalási engedélyben meghatározott minden feltétel betartására és az engedély előírásainak megsértéséből származó minden költség vagy kár viselésére.

### A Vállalkozó köteles az általa, az ajánlatában kidolgozott indikatív műszaki ütemterv – ismert releváns módosító események esetén 1 (egy) munkanapon belüli – heti rendszerességgel történő aktualizálására, amely a Szerződés 4. mellékletét képezi.

### A Vállalkozó köteles a tevékenységét úgy szervezni és folytatni, hogy a rá vonatkozó jogszabályok figyelembevételével és csak rendkívül indokolt esetben jogosult hétvégén, munkaszüneti napokon, valamint munkanapokon 18:00 óra és 07:00 óra között kivitelezési tevékenységet folytatni azzal a kikötéssel, hogy ezen tevékenységek megkezdése előtt egyeztetnie kell a Megrendelő képviselőjével, illetve amennyiben szükséges az összes illetékes hatósággal és be kell szereznie ezek jóváhagyását.A Vállalkozó ezen időszakokban csak olyan tevékenységet folytathat, amelynek zajszintje az előírt mértéket nem haladja meg, illetve tekintettel kell lennie az engedélyekben, vagy más előírásokban meghatározott egyéb korlátozásokra.

### A Vállalkozó köteles beszerezni az építési engedélyeken kívüli összes, a Szerződés teljesítéséhez szükséges engedélyt, közmű-szolgáltatói hozzájárulást stb., így különösen

1. ideiglenes építéshelyi berendezések üzembe helyezéséhez szükséges engedélyeket,
2. közmű-szolgáltatóihozzájárulásokat,
3. az áruszállításhoz szükséges szállítási- és tranzit engedélyeket,
4. közterület-használati engedélyt,
5. közutak ideiglenes használatához vagy lezárásához szükséges hatósági engedélyeket.

### A Vállalkozó köteles helyreállítani az építkezés során az építési területen, szomszédos ingatlanokban, közterületben, közművekben az általa, illetve alvállalkozói által okozott károkat.

### A Vállalkozó köteles a munkaterület átvételétől a műszaki átadás-átvételi eljárás lezárásáig elektronikus építési naplót vezetni, az Épkiv.-ben foglaltaknak megfelelően.

### A Vállalkozó a Létesítmény megvalósításához csak a hatályos jogszabályoknak, építési előírásoknak és szabványoknak megfelelő anyagokat, szerkezeteket, berendezéseket építhet be.

### A Vállalkozó köteles a kivitelezés teljes időtartama alatt 1 (egy) példány engedélyezési és 1 (egy) példány kivitelezési tervdokumentációt annak valamennyi kiegészítésével, a hatósági engedélyeket, a szakhatósági engedélyeket, valamint a közmű-hozzájárulásokat a kivitelezés helyszínén tartani és az arra jogosultak számárahozzáférhetővé tenni.

### A Vállalkozónak meg kell tennie mindent, amellyel a munkáját megvédi az időjárás hatásaitól (eső, fagy, meleg stb.). Minden ennek elmulasztásából eredő kárt a Vállalkozó haladéktalanul köteles saját költségén megtéríteni.

### A Vállalkozó elfogadja, hogy csak az olyan extrém időjárási körülmény eredményezheti a Szerződés véghatáridejének meghosszabbítását, amelynél a Szerződés – ütemtervnek megfelelő – teljesítése a technológiai, munkavédelmi, balesetvédelmi előírások betartásával nem lehetséges, és amelynek fennállása esetén a Vállalkozó által megtett szükségesintézkedésekkel sem érhető el a Szerződés véghatáridejének betartása. A Vállakozónak az extrém időjárási körülmény szerződéses határidőre való kihatását a Vállalkozónak írásbeli – a Megrendelő műszaki ellenőre által elismert – dokumentumokkal kell alátámasztania.

### A Vállalkozó munkája során köteles a már elkészült – általa vagy más Vállalkozók, beszállítók által kivitelezett vagy meglévő, megmaradó – szerkezeteket (szerelések, berendezések, csővezetékek, szerelvények stb.) mind az építési területen, mind annak környezetében megóvni. A Vállalkozónak minden, a már elkészült munkában keletkezett kárt haladéktalanul, saját költségén ki kell javítania.

### A Vállalkozó a munkaterületen tartózkodó, erre általa feljogosított személy azonosításáról köteles gondoskodni. E kötelezettsége elmulasztásáért önálló, másra át nem hárítható felelősséget visel. A Vállalkozó elfogadja, hogy az azonosítással nem rendelkező dolgozókat a Megrendelő jogosult kitiltani az építési területről.

### A Vállalkozó köteles gondoskodni arról, hogy a Szerződés teljesítése során a felelős műszaki vezetője érvényes felelős műszaki vezetői jogosultsággal rendelkezzen, és azt aMegrendelő felszólítására köteles igazolni.

### A Vállalkozó köteles erőforrásaiból a munka megvalósításának minden fázisában annyi munkaerőt biztosítani, amely garantálja a Szerződés határidőre történő megvalósítását. A Vállalkozó nem érvényesítheti a Megrendelővel szembena hétvégi napokon történő munkavégzésből, túlórából adódó többletköltségeit.

# ALVÁLLALKOZÓ, teljesítési segéd és EGYÉB KÖZREMŰKÖDŐ igénybevétele

## A Vállalkozó az ajánlatában és a Kbt-ben foglaltak szerint jogosult alvállalkozó, teljesítési segéd és egyéb közreműködő bevonására.

## A Vállalkozó a teljesítéshez az alkalmasságának igazolásában részt vett szervezetet a Kbt. 65.§ (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolása során megnevezett szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Vállalkozó e szervezet vagy szakember nélkül vagy a helyette bevont új szervezettel vagy szakemberrel is megfelel azoknak az alkalmassági követelményeknek, amelyeknek a közbeszerzési eljárásban az adott szervezettel vagy szakemberrel együtt felelt meg.

## A Vállalkozó legkésőbb a Szerződés megkötésének időpontjában köteles a Megrendelőnek valamennyi,a Szerződés teljesítésében közreműködő alvállalkozót bejelenteni, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró ok hatálya alatt. A Vállalkozó a Szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró ok hatálya alatt.

## A Megrendelő az építési napló adatai alapján köteles ellenőrizni, hogy a teljesítésben a Kbt. 138. § (2)–(3) bekezdésében foglaltaknak megfelelő alvállalkozó vesz részt, és az alvállalkozói teljesítési arány nem haladhatja meg a Kbt. 138. § (1) és (5) bekezdésében meghatározott mértéket.

## A Vállalkozó felelősséggel tartozika munkavállalóinak, teljesítési segédeinek, egyéb közreműködőinek, valamintalvállalkozóinak a munkájáért, a munkavégzés helyszínén tanúsított magatartásáért, annak következményeiért. A Vállalkozó felelős mindazon károkért, amelyet alvállalkozói, teljesítési segédei, közreműködői akár a Megrendelőnek, akár kívülálló harmadik személyeknek okoznak.

## A Vállalkozó a Szerződés teljesítésével összefüggésben az általa bevont alvállalkozó munkájáért úgy felel mintha a teljesítésben maga járt volna el.

## A Vállalkozó a saját és alvállalkozóinak munkavállalói névsorát, elérhetőségét a belépési engedélyek biztosításához a szerződéskötéssel egy időben a Megrendelő részére átadja és rendszeresen aktualizálja.

## A Vállalkozó csak a jogszabályi előírásoknak megfelelően foglalkoztatott munkavállalókat alkalmazhat a munkaterületen. A foglalkoztatottak tűz-, munka- és balesetvédelmi oktatásáróla Vállalkozó köteles gondoskodni, azt igazolni.

# A MEGRENDELŐI JOGAI, KÖTELEZETTSÉGEI

## A Megrendelő a kivitelezési munkák elvégzéséhez szükséges munkaterületet köteles a közbeszerzési dokumentáció részét képező organizációs vázlatban meghatározott kiterjedésben, munkavégzésre alkalmas állapotban a Vállalkozó részére rendelkezésre bocsátani.

## A Megrendelő köteles a Szerződés megkötésekor1 (egy) példány engedélyezési és 1 (egy) példány kivitelezési tervdokumentációt annak valamennyi kiegészítésével, a hatósági engedélyeket, a szakhatósági engedélyeket, valamint a közmű-hozzájárulásokatnyomtatott formátumban a Vállalkozó rendelkezésére bocsátani.

## A Vállalkozó a tervezői művezetésre vonatkozó igényét köteles a probléma és az igényelt szakágak részvételének megnevezésével haladéktalanul írásban bejelenteni a Megrendelőnek, aki 5 munkanapon belül biztosítja az igényelt tervezői művezetést. A tervezői művezetésre munkanapokon 8.00 és 17.00 óra között kerülhet sor.

## A Megrendelő jogosult külső, objektív körülményekre hivatkozva a tervezői művezetés időpontjának elhalasztását kezdeményezni.

## A Megrendelő jogosult a Vállalkozótervezői művezetésre vonatkozó kérését elutasítani, ha a tervezői művezetésre feltenni kívánt kérdésben a Vállalkozó nem megfelelően tájékozódott, vagy nem szükségszerű műszaki tartalombeli változást kíván a tervezővel egyeztetni.

## A Megrendelő a Vállalkozó által bemutatott anyag- és mintaválaszték alapján 5 (öt) munkanapon belül döntést hoz, amely rögzítésre kerül az építési naplóban.

## A Megrendelő a kivitelezés műszaki ellenőrzését az általa megbízott műszaki ellenőr közreműködésével végzi el.

## A Megrendelő – a Vállalkozó legalább 10 (tíz) naptári nappaltörtént előzetes jelzése alapján – biztosítja a Létesítmény szakági rendszereinek üzembehelyezéséhez, üzemi próbáihoz, üzemeltetéséhez szükséges, megfelelő képzettségű szakembereket, akiknek oktatásáról, betanításáról a Vállalkozó gondoskodik

## A Megrendelő térítésmentesen biztosítja a Vállalkozónak a kivitelezéshez szükséges vizet és villamosenergiát.

* 1. Szerződésszerű teljesítés esetén a Megrendelő köteles a teljesítés igazolására és a vállalkozói díj megfizetésére.

# AZ Együttműködés

## A Felek a polgári jog szabályai szerint együttműködésre kötelesek, jogaikat és kötelezettségeiket jóhiszeműen és rendeltetésszerűen kötelesek gyakorolni, illetve teljesíteni.

## A Felek kötelesek úgy együttműködni, hogy a Létesítmény határidőre, a legjobb minőségben megvalósulhasson. Ennek érdekében a felmerülő, a Szerződés teljesítését gátló, akadályozó körülményekről a Felek kötelesek egymást haladéktalanulértesíteni.

## A megvalósítás közben felmerülő esetleges vitákat vagy vitás kérdéseket (műszaki, értelmezési stb.) a Felek elsősorban egymás közötti egyeztetéssel rendezik. Ennek eredménytelensége esetén a Szerződés 13.4. pontja szerint járnak el.

## A Vállalkozó köteles a Megrendelővel igazoltan jogviszonyban álló harmadik személlyel együttműködni, és minden, a Létesítmény megvalósításával összefüggő kérdést tisztázni, a munkavégzéshez a munkaterületet és felvonulási szolgáltatásokat, továbbá azok koordinációját biztosítani. A Megrendelővel jogviszonyban álló, a Létesítmény megvalósításában résztvevő vállalkozók tevékenységének koordinálását a Megrendelő végzi.

## A munkaterületet munkavégzésre alkalmas állapotban a Megrendelő műszaki ellenőre adja át. Az átadás tényét és feltételeit a munkaterület átadás-átvételi jegyzőkönyvben és az építési naplóban kell rögzíteni.

## A Vállalkozó ellen indított csődeljárás vagy felszámolási eljárás tényérőla Vállalkozó köteles a Megrendelőt haladéktalanul írásban értesíteni. A Megrendelő ebben az esetben jogosult a Szerződést azonnali hatályú felmondással megszüntetni. A Megrendelő és a Vállalkozó egymással elszámolni köteles melynek keretében fel kell mérni a munkák Szerződés megszűnésének időpontja szerinti készültségi fokát. A felmérést külső szakértő végzi. A Vállakozó az elvégzett munkákkal arányos díjazásra jogosult. A Megrendelő a további munkálatok végzését – a vonatkozó közbeszerzési szabályok megtartása mellett – jogosult más vállalkozótól megrendelni, amelynek költségeit a Vállalkozó köteles viselni.

# A KAPCSOLATTARTÓK

## A Megrendelő helyszíni képviselője:

**Név: Csontó Judit**

Szakterülete. építészmérnök

kamarai száma: ME-01-8551

Telefonszám: 06 70 199 6794

e-mail: [CsontoJudit@kobanya.hu](mailto:CsontoJudit@kobanya.hu)

A Vállalkozó helyszíni képviselői:

**Név: felelős műszaki vezető**

Szakterülete: MV-É - Általános építmények építési-szerelési munkái

Kamarai száma:

Telefonszám:

E-mail:

**Név: felelős műszaki vezető**

Szakterülete: MV-ÉV –építményvillamossági szakterület

Kamarai száma:

Telefonszám:

E-mail:

**Név: felelős műszaki vezető**

Szakterülete: MV-ÉG –építménygépészeti szakterület

Kamarai száma:

Telefonszám:

e-mail:

**Név: ………..építésvezető**

Telefonszám:

E-mail:

A fent nevezett személyek a Szerződés módosítására nem jogosultak.

# A TERVTŐL VALÓ ELTÉRÉS

* 1. A Vállalkozó – egyoldalúan – a tervtől nem térhet el. A kivitelezés során felmerült és a terv módosítására vonatkozó igényeket a Felek kötelesek egyeztetni. Az egyeztetésre bármely Fél kezdeményezésére a tervező bevonásával kerülhet sor.A tervtől való eltérésre - a tervező véleményének előzetes kikérését követően - a Megrendelő írásban ad utasítást. Amennyiben a tervtől való eltérés a Szerződés módosítását eredményezi, erre akkor van lehetőség, ha a Kbt. erre lehetőséget ad.
  2. A Megrendelő jóváhagyása esetén a Vállalkozó jogdíj fizetése nélkül jogosult az eljárás során rendelkezésére bocsátott terveknek akivitelezéshez szükséges mértékűtovábbtervezésére, átdolgozására.

## A szerződésmódosításra vonatkozó igényt és az ezzel kapcsolatos műszaki specifikációt a Megrendelő rögzíti.

# MINŐSÉGBIZTOSÍTÁS, MINŐSÉGTANÚSÍTÁS

## A Vállalkozó által az építési célra felhasznált anyagoknak, építő és szerelőipari termékeknek, szerkezeteknek és az alkalmazott technológiának meg kell felelniük a vonatkozó jogszabályoknak, szabványoknak, műszaki irányelveknek, műszaki előírásoknak, gyártói műszaki feltételeknek, továbbá a Megrendelő által szolgáltatott műszaki specifikációban meghatározott követelményeknek.

## A Vállalkozó a szabványokban előírt ellenőrzéseket folyamatosan végzi, és azok jegyzőkönyveit, bizonylatait a Megrendelő rendelkezésére bocsátja.

## A Vállalkozó az elkészült szerkezetek minőségét próbákkal köteles ellenőrizni, mely próbák eredményét az építési naplóban rögzíti. Víz- és fűtésvezetékek belső és épületen kívüli szerelési munkáinak elvégzése után a Vállalkozó köteles a vezetékekben nyomáspróbát, a hő- és füstelvezetési rendszer szerelési munkálatainak elvégzése után beüzemelési próbát tartani az előírások szerinti túlnyomásokkal, időintervallumokkal a Megrendelő műszaki ellenőrének jelenlétében. Ezen nyomáspróbák eredményét külön jegyzőkönyvben kell rögzíteni és azokat mellékletként az építési naplóhoz kell csatolni.

## Amennyiben a Felek között az építési munkálatok tekintetében véleménykülönbség keletkezik és azt nem tudják egymás között rendezni, úgy a Felek az ÉMI szakértői véleményének figyelembevételével döntenek. Az ÉMI szakértői díjait a helytelen álláspontot elfoglaló szerződő fél köteles viselni, azonban bármelyik fél megelőlegezheti azt. Az ÉMI bevonásának eljárási rendjét a Felek külön állapítják meg. A Megrendelő a véleménykülönbség megállapításától számított 3 munkanapon belül köteles írásban kérni az ÉMI szakvéleményét. Ha az ÉMI nem ad szakvéleményt, a Feleka szakvélemény elkészítésére igazságügyi műszaki szakértőt kérnek fel.

# A szerződést MEGERŐSÍTŐ BIZTOSÍTÉKOK

## A Vállalkozó – a jótállási kötelezettsége teljesítésének biztosítására, a jótállási időszakban felmerülő esetleges hibák elhárításának fedezetére, a teljes jótállási időszakra – jótállási biztosítékot köteles nyújtani a Kbt. 134. § (3)-(4) bekezdése, a (6) bekezdés a) pontja, valamint a (8) bekezdése szerint.

## A Vállalkozó köteles az általa elvégzett munkáért….. hónap teljeskörű jótállást vállalni. A beépített termékekért a Vállalkozó az adott gyártó meghatározott feltételei szerint vállal jótállást. A jótállási kötelezettség kezdő időpontja a kivitelezési munka sikeres és eredményes műszaki átadás-átvételének időpontja.

## A Vállalkozó ezen felül biztosítja a Megrendelő a Ptk. 6:171. § és Ptk. 6:173. §- ban foglalt jogait a szavatossági igényének érvényesítésére.

## A jótállási biztosítékot a jótállási kötelezettség kezdő időpontjában kell a Megrendelő részére rendelkezésre bocsátani.

## A jótállási biztosíték rendelkezésre bocsátása a végszámla benyújtásának feltétele, amellyel kapcsolatban a Vállalkozó tudomásul veszi, hogy a Megrendelő mindaddig nem esik fizetési késedelembe, amíg a jótállási biztosítékot a Megrendelő rendelkezésrenem bocsátja.

## A jótállási biztosíték mértéke a vállalkozói díj tartalékkeret ésáfa nélküli összegének 5 %-a, amelyet a Vállalkozó a Kbt. 134. § (6) bekezdés a) pontjában meghatározott módok közül történő választása szerint köteles a Megrendelőnek nyújtani.A biztosíték célja annak garantálása, hogy a Vállalkozó jótállási és szavatossági kötelezettségeit szerződésszerűen teljesíti, a hibás teljesítéssel kapcsolatos igényeket kielégíti. A Megrendelő jogosult ezen biztosíték igénybevételére, amennyiben a Vállalkozó valamely jótállási, szavatossági, hibajavítási kötelezettségének a teljesítését a saját érdekkörében felmerült ok miatt meg sem kezdi, vagy megkezdi, de nem fejezi be.

## A jótállási biztosíték akkor megfelelő, ha az a Szerződésben rögzített teljes jótállási időszakra, annak lejártáig szól, továbbá feltétel nélküli fizetési kötelezettséget tartalmaz, amely minden további feltétel igénylése nélkül érvényesíthető.

## A Megrendelő a biztosíték terhére jogosult a Vállalkozóval szemben a szavatossági és jótállási igényeiből eredő követelését érvényesíteni.

## Az érvényesített jótállási biztosíték felhasználásáról a Megrendelő számadási kötelezettséggel tartozik.

## A Megrendelő a jótállás idő lejártától számított 30 (harminc) napon belül köteles a jótállási biztosíték nem érvényesített összegével aVállalkozó felé elszámolni és – a biztosíték formájától függően – a biztosíték megszüntetése, feloldása vagy Vállalkozó részére történő visszaadása érdekében intézkedni.

## **A késedelmi, a hibás teljesítési és a meghiúsulási kötbér**

### A Vállalkozó az olyan okból bekövetkező késedelmes teljesítése esetén, amelyért felelős, kötbérfizetési kötelezettséggel tartozik minden olyan naptári napra, amellyel a Szerződés szerinti kötbérköteles határidőt túllépi.

### A Szerződésben rögzített kötbérköteles véghatáridő nem teljesülése esetén, amennyiben olyan okból következett be, amelyért a Vállalkozó felelős, a Vállalkozó késedelmi kötbért köteles fizetni, amelynek mértéke a határidő késedelmes teljesítése esetén, minden késedelemmel érintett naptári nap után az áfa és tartalékkeret nélkül számított nettó vállalkozói díj 0,25 %-a.

### A késedelmi kötbért a Megrendelő legfeljebb 30 (harminc) naptári napig érvényesíti, az azt meghaladó késedelmes teljesítést meghiúsulásként értékeli, úgy arra a meghiúsulási kötbér szabályai az irányadók. A késedelmi kötbér maximumának elérésekor a Megrendelő jogosult a Szerződéstől elállni, vagy – amennyiben a teljesítés már megkezdődött – azt azonnali hatállyal felmondani. Hibás teljesítés esetén a Megrendelő a hiba kijavításáig minden naptári napra a késedelmi kötbért érvényesíti a Vállalkozóval szemben.

### A kötbérhibás teljesítés esetén a hiba kijavításakor vagy a kötbér maximum összegénekelérésekor esedékessé válik.

### AVállalkozó az olyan okból történő meghiúsulás vagy nemteljesítés esetére, amelyért felelős, a tartalékkeret és áfa nélkül számított teljes nettó vállalkozói díj 20%-ának megfelelő mértékű meghiúsulási kötbért köteles fizetni.

### A Megrendelő az elállási jogát a Szerződés teljesítésének meghiúsulására hivatkozva érvényesítheti, ha a késedelem egyértelműen és nem vitatottan a Vállalkozó hibájából keletkezett. A Vállalkozó ebben az esetben köteles a meghiúsulás miatt keletkező többletköltségek, és a tényleges károk összegét a Megrendelőnek megtéríteni, valamint köteles a tartalékkeret ésáfa nélkül számított teljes vállalkozói díj 20 %-ának megfelelő mértékű meghiúsulási kötbért fizetni.

# A JÓTÁLLÁS, a SZAVATOSSÁGI IGÉNY ÉRVÉNYESÍTÉSE

## A Vállalkozó köteles a hiba, hiányosság megszüntetését az értesítést követően haladéktalanul megkezdeni, illetve befejezni. A jótállási idő – a hibával, hiányossággal érintett részre – meghosszabbodik azzal az időtartammal, ami a hiba, hiányosság bejelentésétől annak kijavításáig eltelt. A csere esetén a kicserélt darab vonatkozásában a jótállási idő a kicserélés időpontjátólújrakezdődik.

## Ha a Vállalkozó a műszakilag szükséges időn belül nem kezdi el vagy a műszakilag szükséges és indokolt határidőn belül nem szünteti meg a hibát, hiányosságot, a Megrendelő jogosult a hiba kijavítására, a hiányosság orvoslására intézkedni. Ilyen esetben a szükséges munkát a Megrendelő a Vállalkozónak küldött írásbeli értesítést követően, saját hatáskörben megrendelheti és az ezzel összefüggésben felmerült igazolt költségeit a Vállalkozóval szemben – a jótállási biztosíték terhére – érvényesítheti.

## A jótállás és a szavatosság körébe tartozó munkálatok műszaki dokumentációját vezetni kell és utóiratként kell a Szerződésirataihoz csatolni. A jótállás és a szavatosság keretében elvégzett munkák utáni kellékszavatossági és jótállási felelősség a munkák Megrendelő általi átvételével veszi kezdetét.

## A jótállási idő alatti esetleges meghibásodások elhárítását, bármely eszköz, berendezés cseréjét a Vállalkozó térítésmentesen köteles elvégezni.

## Az átadás-átvételi eljárástól számított 12 (tizenkettő) hónapon belül utófelülvizsgálati eljárást kell lefolytatni. A Megrendelő kötelezettséget vállal arra, hogy ezen eljárást megfelelően előkészíti, az utófelülvizsgálati eljárás időpontját megelőzően legalább 30 (harminc) nappal értesíti a Vállalkozót az esetleges hiba- vagy hiányjegyzék megküldésével. A Megrendelő köteles a helyszíni bejárást és helyszíni vizsgálatot biztosítani.

## Az utófelülvizsgálati eljárásról a Felek közösen vesznek fel jegyzőkönyvet. A jegyzőkönyvnek tartalmaznia kell a jelenlévők nevét, a vizsgálat időpontját, a bejárt helyszínek tételes felsorolását, az elvégzett vizsgálatokat, a megrendelői bejelentéseket és az ezzel kapcsolatos vállalkozói nyilatkozatokat. Külön ki kell térni arra, hogy a hibákat, hiányosságokat a Vállalkozó elismeri-e. Elismerés esetén a kijavítás, kicserélés és műszaki megoldás kivitelezési időtartamát, a kivitelezés elvégzésének időpontját is rögzíteni kell.

# A Szerződés megszűnése és megszüntetése

## A szerződés megszűnik a Felek szerződésszerű teljesítésével.

## A Szerződéstől a Felek a másik fél súlyos szerződésszegése esetén írásban, azonnali hatállyal elállhatnak, vagy amennyiben az eredeti állapot nem állítható helyre, úgy jogosultak a szerződést azonnali hatállyal felmondani.

## Súlyos szerződésszegésnek minősül, ha

## a Vállalkozó az összeférhetetlenségi, versenytilalmi és titoktartási kötelezettségét megszegi,

## bármelyik fél teljesen vagy lényeges mértékben tevékenységét megszünteti,

## aVállalkozó jelentési, információszolgáltatási kötelezettségét a Megrendelő ismételt írásbeli kérésére az előírt határidőre nem teljesíti,

## a Vállalkozóval szemben jogerősen felszámolási eljárást rendeltek el vagy a Vállalkozó végelszámolási eljárás megindítását kezdeményezte [kivéve a csődeljárásról és a felszámolási eljárásról szóló 1991. évi IL. törvény11. § (2) bekezdése], illetve ha egyéb olyan körülmény merül fel, amely a Szerződés teljesítését nyilvánvaló módon meghiúsítja.

## Amennyiben a Vállalkozó olyan okból esik késedelembe, amelyért felelős, és a késedelmi kötbér mértéke elérte a maximális összeget, úgy a Megrendelő jogosult a szerződést azonnali hatállyal felmondani. Ebben az esetben jogosult a Megrendelő arra, hogy a fennmaradó, vagy hiányzó munkálatokat harmadik személlyel a Vállalkozó költségére és veszélyére elvégeztesse. Ezen túlmenően köteles a Vállalkozó a Megrendelő részére a felmerülő károkat is megtéríteni.

## A Megrendelő a Kbt. 143. § (1) bekezdése szerinti esetekben a Szerződést azonnali hatállyal felmondhatja vagy – a Ptk.-ban foglaltak szerint – a Szerződéstől elállhat.

## A Megrendelő a Kbt. 143. § (2) bekezdése szerint köteles a Szerződést azonnali hatállyal felmondani, vagy – a Ptk.-ban foglaltak szerint – attól elállni, ha a Szerződés megkötését követően jut tudomására, hogy a Vállalkozóként szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

## A Megrendelő a Kbt. 143. § (3) bekezdése alapján jogosult és egyben köteles a szerződést felmondani, ha

## a Vállalkozóban közvetetten vagy közvetlenül 25%-ot meghaladó tulajdoni részesedést szerez olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

## a Vállalkozó közvetetten vagy közvetlenül 25%-ot meghaladó tulajdoni részesedést szerez olyan jogi személy vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

## Bármelyik fél jogosult a Szerződést azonnali hatállyal felmondani, ha vis maior körülmény miatt a Szerződés teljesítése 30 (harminc) napot meghaladóan szünetel.

## A Szerződés megszüntetésekor a Felek egymással elszámolnak.

# EGYÉB RENDELKEZÉSEK

## A Szerződés annak mindkét fél általi aláírása napján lép hatályba. A Megrendelő aláírásának feltétele, hogy a Vállalkozó a rendelkezésére bocsássa a teljesítési biztosíték nyújtását igazoló eredeti dokumentumot, az érvényes szakmai felelősségbiztosításának fennállását igazoló kötvényt és az utolsó díjfizetési igazolást.

## Minden, a Szerződés keretében a Felek által egymásnak küldött értesítésnek írott formában (ajánlott-tértivevényes küldeményként, telefaxon, e-mailben) kell történnie. Ezen értesítések közlésének hatálya a címzett általi vételkor, illetve neki történő kézbesítéskor áll be. A Felek rögzítik, hogy a kapcsolattartás elsődleges formája az e-mail.

## A Felek közötti írásbeli és szóbeli érintkezés nyelve a magyar.

## A Vállalkozó kötelezettséget vállal arra, hogy a Szerződés időtartama alatt, továbbá annak bármely okból történő megszűnése esetén, időbeli korlátozás nélkül, harmadik személlyel (az állami ellenőrzési és felügyeleti szerveket nem ideértve) nem közli, nem hozza nyilvánosságra, nem reprodukálja a Szerződés teljesítése során tudomására jutott,– szóbeli, írásbeli – a Feleknek a Szerződésben foglalt jogviszonyával összefüggő, műszaki-, jogi-, üzleti információt, tényt, adatot, dokumentumot – ide értve a know-how-t, költségekre, eljárásokra, tervekre, adatrendszerekre vonatkozó információkat, számítógépes programokat – kivéve, ha a közléshez a Megrendelő előzetesen írásban hozzájárult. A Felek rögzítik, hogy amennyiben a Vállalkozó a fenti kötelezettségét bármely okból megszegi, a Vállalkozót teljes kártérítési kötelezettség terheli és a Megrendelő jogosult a Szerződést azonnali hatállyal felmondani. A Szerződés teljesítése során keletkező bármilyen szellemi alkotáshoz fűződő (szerzői jogi, iparjogvédelmi stb.) jog a Megrendelő kizárólagos tulajdonát képezi, a vagyoni jogok a Megrendelőt illetik meg, aki ezeket (fel)használhatja, közzéteheti, továbbadhatja, vagy belátása szerint átengedheti, módosíthatja, átruházhatja földrajzi vagy bármely más korlát nélkül. A vagyoni jogok ellenértékét a Felek a jelen Szerződésben rögzített díj megfizetésével kiegyenlítettnek tekintik.

## A Vállalkozó a cég adataiban bekövetkezett valamennyi, a Szerződés szempontjából lényeges változást (pl. cégforma, cégnév, székhely, törvényes képviselő személyének megváltozása, számlázási cím, bankszámlaszám változás stb.) köteles 7 (hét) napon belül írásban a Megrendelő tudomására hozni.

## A Szerződésben foglalt műszaki tartalom, díj vagy egyéb vállalási feltétel megváltoztatására irányuló szándék esetén a Szerződést a Felek csak közös megegyezéssel, írásban módosíthatják. A Kbt. 141. §-ában foglalt rendelkezéseket ezen túlmenően alkalmazni kell a szerződésFelek – vagy az erre jogosult valamelyik fél – általi módosítására, valamint a Felek jogviszonyának a Szerződésben foglalt rendelkezéseknek megfelelő változására is.

## Amennyiben a Felek között a Szerződéssel összefüggésben vita alakul ki, a Felek vállalják, hogy vitájukat elsősorban egymás között rendezik. Ha az egymás közti egyeztetés nem vezetne eredményre, akkor a Felek együttesen közvetítőhöz (mediátorhoz) fordulhatnak. Jogvita esetén – ha a kötelezően elvállalt egyeztetés nem vezetne eredményre, illetve, ha az egyeztetést bármelyik vagy minkét fél elutasítja, illetve nem tesz eleget az egyeztetési kötelezettségének az erre vonatkozó felhívásban foglaltak ellenére sem – a Felek a hatáskörrel és illetékességgel rendelkező bírósághoz fordulhatnak.

## A Szerződésben nem szabályozott kérdésekben a Szerződés megkötésére irányuló közbeszerzési eljárás megindításakor hatályos Kbt., a Ptk. és az épített környezet alakításáról és védelméről szóló 1997. évi LXXVIII. törvény, valamint az Épkiv. és az Épköz. vonatkozó rendelkezései az irányadók.

## A Felek tudomásul veszik, hogy a Kbt. és az államháztartásról szóló 2011. évi CXCV. törvény szerinti ellenőrző szervezetek feladat- és hatáskörüknek megfelelően a közbeszerzési eljárásokat és az azok alapján megkötött szerződések teljesítését rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.

# MELLÉKLETEK

1. melléklet: Jogerős építési engedély

2. melléklet: A Szerződés műszaki tartalmát meghatározó kivitelezési tervdokumentáció

3. melléklet: A nyertes ajánlatban szereplő árazott költségvetés

4. melléklet: Műszaki ütemterv

5. melléklet: Érvényes építés-szerelésbiztosítási kötvény másolata

6. melléklet: A teljesítési biztosíték rendelkezésre bocsátását igazoló eredeti dokumentum

7. melléklet: A közbeszerzési eljárás teljes iratanyaga (fizikailag nem kerül csatolásra a Szerződéshez)

A Szerződés 19 számozott oldalból áll. A Felek a Szerződést elolvasás, értelmezés és megértés után, mint akaratukkal mindenben egyezőt írták alá.

Budapest, 2017.

|  |  |
| --- | --- |
| **….......................................**  **Megrendelő**  **Budapest Főváros X. kerület Kőbányai Önkormányzat**  **Kovács Róbert polgármester**  **megbízásából Dr. Pap Sándor alpolgármester** | **….......................................**  **Vállalkozó** |

Pénzügyi ellenjegyzés:

…..................................

Végh Erzsébet

osztályvezető

Szakmai és jogi ellenjegyző:

|  |  |
| --- | --- |
| ….......................................  Szász József  osztályvezető | ….......................................  Dr. Nagy Jolán  jogtanácsos |